stanford-oval/wikipedia huggingface dataset:
חיים שלום הלוי (גורדין)

| --- | --- |
אין תמונה חופשית
 לידה:  1908 
 פטירה:  1988 (בגיל 80 בערך) 
 מדינה:  ישראל 
 מקום קבורה:  בית הקברות היהודי בהר הזיתים 
 
חיים שלום הלוי (גורדין) (1908 – 7 במרץ 1988) היה סגן מנהל בית החולים הדסה, סגן מנכ"ל משרד הבריאות, מראשוני ארגון האצ"ל בירושלים ובחוג המצומצם של ראשי הארגון שחבריה מלאו תפקידי מפתח בהמשך התפתחות האצ"ל, חבר בגדוד מגיני השפה. קיבל את אות יקיר העיר ירושלים בשנת תשמ"ב-1981.
ביוגרפיה > פעילותו במחתרות

ב-1929 הצטרף לארגון ההגנה בירושלים. קיבל את התפקיד של המקשר בין מפקדת ההגנה לבין בית החולים הדסה. ב-1931 הצטרף לאברהם תהומי וקבוצת הפורשים מההגנה לארגון הגנה-ב לימים ארגון האצ"ל.
חיים שלום הלוי השתייך בירושלים לקבוצה של סטודנטים (החוג האינטלקטואלי) מהאוניברסיטה העברית שנקראה בכינוי "הסוחבה" (אגודת רעים). חברי קבוצה זו היו בין בוגרי קורס הסגנים הראשונים של הארגון, וחבריה מילאו תפקידי מפתח בהתפתחות האצ"ל. בין חברי קבוצה זו בלטו במיוחד דוד רזיאל, אברהם שטרן, הלל קוק וחיים שלום הלוי.
קבוצה זו גיבשה בין היתר את נוסח השבועה לשם קבלה לארגון האצ"ל, והוציאה את הביטאון המחתרתי "המצודה". הלוי היה אחד מחברי המערכת, שגם כתבו את רוב המאמרים, הלוי שהיה המזכיר הכללי של "קופת חולים עממית במושבות" מיסודה של "הדסה" השתמש בדפוס של המוסד לשם הדפסת הביטאון בחשאי ב-6 עותקים כאשר מייד לאחר ההדפסה דאג להשמיד ראיות של ביצוע ההדפסה. עותקים יחידאים אלה נמסרו למפקדי היחידות בכדי להעבירם בע"פ ליחידות ומאחד לשני. מאמריו של הלוי התאפיינו בנושאים היסטוריים-אקטואליים, הלוי היה מנתח מאורע היסטורי ומסיק ממנו מסקנות אקטואליות ולקחים לעתיד.
כינויו המחתרתי היה "ה".
בשנת 1936 נתבקש לסייע לצד קבוצה מצומצמת של אישי חינוך בעיבוד תוכנית הלימודים של תנועת בית"ר
בעקבות "יום ראשון השחור" המציין את שבירת ה"הבלגה" של האצ"ל מול האלימות הערבים בארץ-ישראל בנובמבר 1937 בתקופת מאורעות תרצ"ו-תרצ"ט לאחר פעולת התגמול של האצ"ל על הירצחם של חמישה פועלים יהודים ליד קריית ענבים, חיפשה הבולשת הבריטית את הלוי, משכך ברח הלוי לאנגליה. שם שהה תקופה במהלכה שימש בתפקיד שליח האצ"ל ללונדון. בתקופה זה פעל במשימות שונות באירופה בהם גיוס תרומות וניהול משלוחי נשק מארצות בסקנדינביה.
בשנת 1939 השתתף במועצה המצומצמת של ראשי ארגוני בית"ר האצ"ל והצ"ח בפריז אשר נועדו במשך שלושה ימים בגין מתיחות בין הארגונים על מנת לייצר שיתופי פעולה טובים יותר.
משפחתו

אשתו צילה, בתו של הרב דב בער הכהן קוק (אחיו של הרב אברהם יצחק הכהן קוק)
ואחותם של הרופאים נחום קוק והרצל קוק וכן של איש האצ"ל ואיש הציבור הלל קוק ובתיה כלאב אשת הרב יעקב כלאב.
ילדיו הם:
שלמה חבר מועצת העיר ירושלים. ילדיו: הרצי הלוי הרמטכ"ל ה-23, אמיר הלוי.
הרצל הרצי הלוי, שנהרג במלחמת ששת הימים.
מרים.
לקריאה נוספת

תום שגב, ימי הכלניות:ארץ ישראל בתקופת המנדט פרק עשירי - יפים גורדין בא לארץ ישראל, עמ' 184-204, כתר הוצאה לאור, ירושלים, 1999.
לקריאה נוספת > מחיבוריו ומאמריו

חיי משפחה בישראל בתקופת הגאונים, בכתב העת ההד תמוז-אב תרצ"א, 1931
Population problems of Jews in Palestine : migration, natural movement, influence of nature and environment, בהוצאת Hermann, פריז 1937 (בקירוב).
חקירות בתמותת התינוקות היהודים בארץ, תש"א, 1940.
לשאלת יכולת הקליטה של ארץ ישראל, קרן תל-חי, תש"ד 1943.
השפעת מלחמת העולם השנייה על התכונות הדמוגרפיות של עם ישראל,תש"ך-1960 (עבודת מחקר).
הרהורי-שכול, כתב העת האומה, שנה ו', חוב' 2,  תשכ"ח, 1967.
במצור כפול: הר-הצופים הנצור בירושלים הנצורה, פסח תש"ח, ח. ש. הלוי, א. בז'זינסקי. הוצאת הדר, תל אביב, 1982.
הערות שוליים

↑  יהודה לפידות בלהב המרד, שער ראשון - ימים ראשונים:ייסוד האצ"ל באתר דעת.
↑  יקירי ירושלים - 1967 עד 2003, באתר עיריית ירושלים.
↑  עידן נתניהו-בן ציון נתניהו, עדי ערמון, מכון מולד, 2016.
↑  ישנן שתי מקורות סותרים לפי אחד מהם היה בוגר הקורס הראשון ולפי מקור אחר היה בוגר הקורס השני.
↑  יהודה לפידות, האצ"ל בחיפה האדומה, עמ' 28, 2006. באתר דעת.
↑  מינה גראור, ימי הצה״ר-כרונולוגיה של התנועה הרוויזיוניסטית, 1949-1923 
, עמ' 98, מכון ז'בוטינסקי בישראל, תל אביב, תשע"ג.
↑  יהודה לפידות, לידתה של מחתרת – האצ"ל בשנות השלושים, עמ' 24, מכון ז'בוטינסקי, 2001 (באתר דעת
↑  ח. בן-ירוחם, ספר בית"ר: קורות ומקורות - כרך ב: אל העם, חלק שני, עמ' 581, מכון ז'בוטינסקי בישראל, תשל"ו - 1975.
↑  ח. בן-ירוחם, ספר בית"ר: קורות ומקורות - כרך ב: אל העם, חלק שני, עמ' 904, מכון ז'בוטינסקי בישראל, תשל"ו - 1975.
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
1 2 3 4 5  כאשר אדם עוסק ביותר מתחום אחד שבתרשים, צבע הרקע יהיה לפי תחום עיסוקו המשמעותי ביותר.
| --- | --- |
בקרת זהויות :  NLI: 987007262353605171  BnF: cb15340305r (data)  GND: 115873901X  ISNI: 0000 0000 6692 6819  LCCN: n85213280  SUDOC: 098417096  VIAF: 35896845   WorldCat (עם VIAF): 35896845 
מכתב מד"ר חיים שלום הלוי על פירמה של הסתדרות מדיצינית הדסה
שלט רחוב חיים שלום הלוי בירושלים
מראפי

| --- | --- |

מראפי ביולי 2005
 מידע כללי
 סוג הר:  הר געש שכבתי
 גובה:  2,968 מטרים
 מדינה:  אינדונזיה אינדונזיה
 מיקום:  ג'אווה, אינדונזיה
 מספר הר געש:  =0603-25
 התפרצות אחרונה:  27 בינואר 2021 (נמשכת)
 קואורדינטות:  7°32′S 110°26′E﻿ / ﻿7.54°S 110.44°E﻿ / -7.54; 110.44
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמראפי(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמראפי
הר מֶרָאפִּי (באינדונזית: Gunung Merapi) הוא הר געש שכבתי פעיל בגבול שבין מחוז מרכז ג'אווה למחוז המיוחד יוגיאקרטה (Yogyakarta) באי ג'אווה שבאינדונזיה. הר געש זה הוא הפעיל ביותר באינדונזיה, והוא מתפרץ לעיתים קרובות מאז 1548. ההר קרוב מאוד לעיר יוגיאקרטה, ואלפי תושבים מתגוררים בכפרים המפוזרים על מדרונותיו בגבהים שעד 1,700 מטרים מעל פני הים.
את השם מראפי (Merapi) אפשר לתרגם בצורה חופשית מאינדונזית כ"הר של אש", מהלחם בסיסים של המילים בג'אווינית "מרו" שפירושה "הר" ו"אַפּי" במלאית שפירושה "אש".
ניתן לצפות בעשן העולה מלוע ההר לפחות 300 ימים בשנה, וכמה מההתפרצויות גרמו להרוגים. גזים לוהטים מהתפרצות גדולה גרמו למותם של 64 איש ב-22 בנובמבר 1994 – מרביתם בעיירה מונטילן (Muntilan), מערבית להר הגעש. התפרצות גדולה נוספת אירעה ב-2006 – זמן קצר לפני רעידת האדמה בג'אווה ב-2006, ובהתפרצות שאירעה בחודשים אוקטובר-נובמבר 2010 מתו 324 בני-אדם ומאות אלפים נאלצו להתפנות מבתיהם.
היסטוריה גאולוגית

מרבית הגעשיות באינדונזיה נובעת מקשת סונדה – קשת איים שנוצרה באזור הפחתה בו חודר הלוח ההודי אל מתחת ללוח האירו-אסיאתי. קשת זו תחומה מצדה הצפון-צפון-מערבי על ידי איי אנדמן – שרשרת של איים געשיים ממקור בזלתי, וממזרח על ידי קשת בנדה – שאף היא נוצרה כתוצאה מהפחתה.
מראפי הוא הר געש שכבתי, אחד מ-129 הרי הגעש הפעילים של אינדונזיה. הר הגעש הוא הדרומי ביותר בשרשרת הרי געש המשתרעת לצפון-צפון-מערב ומסתיימת בהר הגעש אונגרן (Ungaran). ניתוח סטרטיגרפי גילה שההתפרצויות באזור הר מראפי החלו לפני 400,000 שנים, ומאז ועד לפני כ-10,000 שנים התאפיינו ההתפרצויות ההוואיניות בזרימת לבה בזלתית. מראפי הוא הצעיר ביותר בשרשרת געשית זו, והיווצרותו החלה בפליסטוקן. מאז הפכו ההתפרצויות לעזות יותר, המתאפיינות בפליטת לבה אנדזיטית צמיגה יותר היוצרת חרוטי לבה. התפרצויות עזות שגרמו להתמוטטות החרוטים ועמודי התפרצות גבוהים יצרו זרמים פירוקלסטיים.
בשל הגעשיות המתמדת מתקשה צמחייה להתפתח על פסגת ההר, והתפרצויותיו התכופות השחיתו לעיתים קרובות את השדות המעובדים במדרונותיו הדרום-מערביים וגרמו להרוגים רבים במהלך ההיסטוריה. במראפי מתרחשות התפרצויות קטנות בכל 2–3 שנים והתפרצות עזות בכל 10–15 שנים. התפרצויות ראויות לציון – שגרמו בדרך-כלל גם להרוגים רבים – אירעו בשנים 1006, 1786, 1822, 1872 ו-1930 – שבה נהרסו 13 כפרים וכ-1,400 תושבים נהרגו מהזרמים הפירוקלסטיים.
התפרצות גדולה מאוד שהתרחשה ב-1006 כיסתה את כל מרכז ג'אווה באפר געשי. קיימת טענה כי ההרס שנגרם מהתפרצות זו הוביל להתמוטטות ממלכת מאטאראם ההינדית. עם זאת, אין מספיק עדויות מתקופה זו על-מנת לאשר או להפריך טענה זו.
היסטוריה גאולוגית > ההתפרצות הגעשית ב-2006

באפריל 2006 סימנו פעילות סייסמית מוגברת ותפיחה בחרוט ההר כי הוא עומד להתפרץ, ובתגובה לכך הורו הרשויות לתושבי הכפרים הסמוכים להתכונן לפינוי אפשרי. ב-19 באפריל הגיע עמוד העשן שהיתמר מהלוע לגובה של 400 מטרים – בהשוואה ל-75 מטרים ביום הקודם. ב-23 באפריל – לאחר סדרה של רעידות אדמה קלות שהעידו על תזוזה של המאגמה מתחת לפני השטח – פונו כ-600 ילדים וקשישים ממדרונות הר.
בתחילת מאי החלה זרימת לבה מההר. ב-11 במאי – כשזרמי הלבה הפכו סדירים – הצטוו 17,000 תושבים להתפנות מהאזור. ב-13 במאי העלו הרשויות האינדונזיות את רמת הכוננות לדרגה העליונה ביותר, וציוו על פינוי של כל התושבים מסביבות ההר. רבים מהכפריים החליטו להתעלם מהאיום הצפוי וחזרו לכפריהם מחשש שבעלי החיים שלהם ויבוליהם יגנבו. פעילות ההר שככה באמצע מאי.
ב-27 במאי פקדה רעידת אדמה בעוצמה של 5.6 בסולם ריכטר את האי ג'אווה, שמוקדה כ-50 קילומטרים דרומית-מערבית ממראפי. כתוצאה מרעידת אדמה זו נהרגו 5,800 בני אדם ו-200,000 באזור יוגיאקרטה נותרו ללא קורת-גג. החששות שמא "יתפוצץ" מראפי התגברו. מאפייני רעידת האדמה – שלא כללו תנודות לאורך זמן – הבהירו כי היא נגרמה מפעילות געשית. 11,000 כפריים נוספים פונו ב-6 ביוני כאשר לבה וענני גז לוהטים זרמו שוב ושוב לאורך המורדות העליונים של ההר כלפי קאליאדם (Kaliadem), יישוב השוכן דרומית-מזרחית להר מראפי. באירוע זה היו שני הרוגים.
היסטוריה גאולוגית > ההתפרצות הגעשית ב-2010 > רקע

לקראת סוף אוקטובר 2010 דיווח המרכז לוולקנולוגיה והתגוננות מסיכונים גאולוגיים בסוכנות הגאולוגית המקומית (PVMBG, על-פי ראשי תיבות שמה באינדונזית – "Pusat Vulkanologi & Mitigasi Bencana Geologi, Badan Geologi") כי מתחילת ספטמבר החל להיווצר דפוס סייסמי מוגבר במראפי. צופים ב"בבדן" (Babadan) – 7 קילומטרים מערבית להר, ובקליורנג (Kaliurang) – 8 קילומטרים דרומית לו, דיווחו כי שמעו מפולות ב-12 בספטמבר. ב-13 בספטמבר נראו ענני עשן לבן מיתמרים לגובה של 800 מטרים מעל הלוע. תפיחת הכיפה הגעשית – שנצפתה לראשונה במרץ – התגברה בהדרגה מ-0.1–0.3 מ"מ ביום ל-11 מ"מ ביום ב-16 בספטמבר. ב-19 בספטמבר התגבר קצב רעידות האדמה הקלות, ולמחרת העלתה PVMBG את רמת הכוננות ל-2 (בסולם שבין 1 ל-4). ב-23–24 באוקטובר עלה שיעור התפיחה ל-42 ס"מ ליום והחלה זרימת לבה מההר במורד נהר גנדול (Gendol). אלה סימנו התפרצות הולכת וקרבה.
ב-25 באוקטובר 2010 העלה הממשל האינדונזי את הכוננות עבור הר מראפי לרמה הגבוהה ביותר (4), והורה לכפריים באזורים שבסיכון לנוע לאזורים בטוחים יותר. תושבים שהתגוררו ברדיוס של 10 קילומטרים מההר קיבלו הוראה להתפנות. מספר התושבים שהוראת הפינוי חלה עליהם נאמד בלפחות 19,000. נציגי ממשל אמרו כי בסוף השבוע של ה-23–24 באוקטובר נמדדו בהר כ-500 רעידות אדמה ממקור געשי, וכי המאגמה עלתה לגובה של כקילומטר מתחת לפני השטח בשל הפעילות הסייסמית. מראפי התפרץ שלוש פעמים ביום שני ה-25 באוקטובר אחר הצהריים, כשהוא מזרים לבה במורדותיו הדרומיים והדרום-מזרחיים.
היסטוריה גאולוגית > ההתפרצות הגעשית ב-2010 > ההתפרצויות

ב-26 באוקטובר בשעה 5 אחר הצהריים החלה התפרצות. שעתיים אחר-כך החלה הפעילות הפירוקלסטית לשכוך, לאחר 12 התפרצויות שנמדדו במכשירי הניטור של ה-PVMBG. ההתפרצויות של ה-26 באוקטובר סווגו כ"התפוצצות" וכללו פליטת טפרה, להבות-אש וזרימת אוויר חם. עמוד עשן היתמר מהפסגה עד לגובה של 1.5 קילומטרים.
ביום שישי 29 באוקטובר התחדשה הפעילות ודווח על פליטת לבה וענני אפר געשי.
בבוקר שבת 30 באוקטובר שב מראפי להתפרץ. דווח על התפרצויות עזות מקודמותיהן ועל ענן אפר שהיתמר לגובה של 3.5 קילומטרים ונפל במרחק של יותר מ-30 קילומטרים מערבית להר. בעת ההתפרצות נסגר שדה התעופה של יוגיאקרטה למשך שעתיים. ראש המכון המקומי למחקר געשי ופיתוח טכנולוגי (BBPTK) צופה התפרצויות נוספות והמשך זרימת לבה מן ההר.
היסטוריה גאולוגית > ההתפרצות הגעשית ב-2010 > נפגעים

ב-26 באוקטובר נמצאו גופותיהם של לפחות 18 איש שמתו מכוויות ומחנק, אלפים פונו ברדיוס של 10 קילומטרים מסביב למדרונות ההר. ביום רביעי ה-27 באוקטובר עלה מספר הנספים ל-25, בהם מבה מרידג'ן (Mbah Maridjan – סבא מרידג'ן), "שומר השער" הרוחני של הר הגעש, שמת בביתו, 4 קילומטרים מפסגת ההר. הרשויות הורו שלא לחזור בינתיים לאזור הסגור בתחום 10 קילומטרים מההר שבו נמשכו פעולות החיפוש וההצלה במטרה למצוא קורבנות נוספים של ההתפרצויות של היום הקודם. ב-27 באוקטובר עלה מספר הנספים ל-30 בני-אדם.
ניטור

בשל הסכנה שמהווה מראפי לאזורים המאוכלסים סביבו, הוא מוגדר כאחד מהרי הגעש של העשור. שלטונות אינדונזיה – המודעים לסכנות הנשקפות מההר – מקיימים רשת של תחנות ניטור סביב מורדותיו המודדות בין השאר פעילות סייסמית ושינויים במגנטיות. סכנה נוספת קיימת בדמות להארים – נחשולים מסוכנים של בוץ המורכב ממי גשמים וחומרים פירוקלסטיים הנעים במהירות גבוהה במורד, וסוחפים איתם את כל הנקרה בדרכם. הניסיון הראה כי הלהארים נוצרים כאשר יורדים יותר מ-50 מ"מ גשם בשעה על מדרונות ההר. המכשור בתחנות הניטור יכול לזהות להארים מאחר שיש להם דפוס סייסמי מסוים.
הר מראפי בתרבות

להר מראפי משמעות מיוחדת באמונות המקומיות של ג'אווה. ההר הוא אחד מארבעת האתרים שבהם נוהגים נציגים מהארמונות המלכותיים של יוגיאקרטה וסוראקרטה להעלות מנחות שנתיות על-מנת להשקיט את הרוחות הג'אוויניות הקדומות. טקס העלאת מנחות על ההר מטעם הסולטאן של יוגיאקרטה נערך כל שנה ביום הכתרתו. בסולטנות של יוגיאקרטה יש למראפי משמעות קוסמולוגית סמלית בהיותו הקצה הצפוני של הציר המקודש שכיוונו צפון-דרום בין פסגת מראפי לשפך הנהר אופק (Opak) לאוקיינוס ההודי. הציר הקדוש קישר בין ההיאנג (hyang) או רוחות ההר הנערצות מתקופה קדומה – המכונות "מבה פטרוק" ("Mbah Petruk") על ידי תושבי ג'אווה – לסולטאן של יוגיאקרטה כשליט של ממלכה ג'אוונית, ולניי רורו קידול (Nyi Roro Kidul) – אלת האוקיינוס הקדושה והפילגש המיתית של מלכי ג'אווה – כמלכת האוקיינוס הדרומי.
פארק לאומי

ב-2004 נקבע שטח של 6.4 קמ"ר סביב הר מראפי כפארק לאומי. נגד החלטה זו של משרד הייעור להכריז על הפארק נאבק הפורום האינדונזי למען הסביבה, שתבע את המשרד בבית המשפט בטענה כי ההחלטה נעשתה מבלי להתייעץ בתושבים המקומיים. במהלך ההתפרצות של 2006 סירבו תושבים רבים לנטוש את בתיהם, מחשש שהשלטונות ינצלו את ההזדמנות ויחרימו את רכושם במטרה להרחיב את הפארק הלאומי.
הערות שוליים

↑  אתר Global Volcanism Program
↑  Death toll from Indonesian volcano rises to 324
↑  Volcanoes of Indonesia: Highlights
↑  Global Volcanism Program | Smithsonian / USGS Weekly Volcanic Activity Report
↑  Candra Malik,  Yogyakarta Palace Claims Premonition of Mbah Maridjan's Death. "שומר השער" הוא מינוי רשמי של הסולטאן של יוגיאקרטה לאיש שתפקידו לשכך את זעמו של ההר באמצעות מנחות ותפילות
↑  תיאור האבל על מותו ב-BBC
↑  16 הרי געש שנקבעו על ידי האגודה הבינלאומית לוולקנולוגיה וכימיה של פנים כדור הארץ (International Association of Volcanology and Chemistry of the Earth's Interior) ככאלה הראויים למחקר מיוחד בשל היסטוריית ההתפרצויות שלהם
↑  P.C. Naommy:Walhi sues Cabinet minister over Merapi National Park
↑  Slamet Susanto:Many still reluctant to leave Merapi
| --- | --- |
בקרת זהויות :  NLI: 987007531893005171  BnF: cb12098227t (data)  LCCN: sh88001161  SUDOC: 029333725  VIAF: 242677633   WorldCat (עם VIAF): 242677633 
הר מראפי ב-1930
זרמים פירוקלסטיים במורדות ההר, 2006
הר מראפי לפני ההתפרצות של 2007
מראפי מהחלל, אוגוסט 2003
מראפי מכיוון דרום, איור משנת 1836
האחים סופר מריו (סרט)

ערך זה עוסק בסרט קולנוע משנת 1993. אם התכוונתם לסרט משנת 2023, ראו .
| --- | --- |

 מבוסס על:  האחים סופר מריו 
 בימוי:  רוקי מורטון, אנאבל ג'אנקל
 הופק בידי:  רולנד ג'ופה, ג'יק אברטס 
 תסריט:  אד סלומון, שיגרו מיאמוטו 
 עריכה:  מארק גולדבלט 
 מוזיקה:  אלן סילבסטרי 
 צילום:  דין סמלר 
 מדינה:  ארצות הברית ארצות הברית
 חברת הפקה:  נינטנדו, Cinergi Pictures, Hollywood Pictures, אלייד פילמייקרס 
 חברה מפיצה:  אולפני וולט דיסני, נטפליקס 
 שיטת הפצה:  וידאו על פי דרישה 
 הקרנת בכורה:  28 במאי 1993 
 משך הקרנה:  104 דק' 
 שפת הסרט:  אנגלית 
 סוגה:  סרט פנטזיה, סרט דיסטופי, סרט המבוסס על יצירה ספרותית, סרט מדע בדיוני, סרט חבר'ה, סרט פעולה 
 מקום התרחשות:  ברוקלין, Dinohattan 
 הכנסות באתר מוג'ו:   supermariobros
 דף הסרט ב־IMDb
 
האחים סופר מריו (באנגלית: Super Mario Bros.) הוא סרט הרפתקאות ופנטזיה אמריקאי משנת 1993 אשר מבוסס באופן רופף על משחק הווידאו הפופולרי "האחים סופר מריו" של חברת נינטנדו.
בסרט, אשר בוים על ידי רוקי מורטון ואנאבל ג'אנקל, מככבים בוב הוסקינס בתפקיד מריו, ג'ון לגוויזאמו בתפקיד לואיג'י, ודניס הופר בתפקיד המלך קופה. הסרט בולט בשל היותו עיבוד הלייב אקשן הגדול הראשון למשחק וידאו. למרות ההפקה השאפתנית וצוות השחקנים המצליח של הסרט, הסרט היה לכישלון קופתי וביקורתי. הסרט, אשר הופק בתקציב של 48 מיליון דולרים, גרף רק 38.9 מיליון דולרים ברחבי העולם
סרט הקולנוע ההוליוודי המבוסס על הזיכיון סופר מריו יצא רק 30 שנה לאחר מכן, ב-2023, והוא נקרא "האחים סופר מריו – הסרט". בניגוד לסרט מ-1993, הסרט מ-2023 נוצר באמצעות אנימציה ממוחשבת והוא זכה להצלחה מסחרית ניכרת.
תקציר העלילה

עלילת הסרט מתרחשת ברובה בממד חלופי בו דינוזאורים התפתחו ליצורים דמויי אדם בעקבות פגיעת המטאוריט בכדור הארץ לפני 65 מיליון שנים. העלילה מתמקדת בשני האחים מריו ולואיג'י (בוב הוסקינס וג'ון לגוויזאמו), אשר עובדים כשרברבים בברוקלין. במהלך יום העבודה שלהם הם נתקלים בארכאולוגית הצעירה דייזי (סמנתה מאתיס), אשר בעודה מחפשת עצמות דינוזאורים מתחת לגשר ברוקלין מגלה פורטל בין-ממדי המוביל לממד המקביל. לאחר שדייזי נחטפת אל תוך הממד המקביל, מריו ולואיג'י מחליטים לצאת בעקבותיה ובעקבות כך עוברים גם הם דרך הפורטל הבין-ממדי אל הממד המקביל.
בממד המקביל הם מוצאים את עצמם בעיר הדיסטופית דינוהאטן, אשר נשלטת על ידי הנשיא העריץ המלך קופה (דניס הופר). כמו כן, בממד המקביל הדינוזאורים התפתחו לאורך מיליוני שנים ליצורים דמויי אדם. מריו ולואיג'י מגלים בהמשך שקופה מתכנן למזג את עולמו עם העולם של בני האנוש, ובאופן זה להפוך לשליט של שני הממדים. בקבות כך מריו ולואיג'י חייבים לסכל את תוכניתו של המלך קופה, להציל את דייזי, ולוודא ששני הממדים לא יתמזגו.
צוות השחקנים הראשי

בוב הוסקינס – מריו מריו, שרברב טוב לב מברוקלין.
ג'ון לגוויזאמו – לואיג'י מריו, אחיו הצעיר של מריו, האופטימי והרומנטי. בסרט דייזי היא מושא האהבה של לואיג'י.
דניס הופר – הנשיא קופה, האנטגוניסט הראשי בסרט. קופה הוא דיקטטור חסר רחמים בממד המקביל אשר זומם למזג את הממד המקביל של הדינוזאורים עם עולם בני האנוש.
סמנתה מתיס – הנסיכה דייזי/המלכה. בניגוד למשחקי הווידאו, בהם הנסיכה פיץ' היא השליטה של הממלכה שנמצאת בממד המקביל, בסרט הזה דייזי מתגלה כנסיכה של הממד המקביל והיורשת החוקית של כס המלכות. דייזי היא מושא האהבה של לואיג'י בסרט.
פישר סטיוונס – איגי קופה, אחד מהעוזרים הטיפשים של הנשיא קופה.
ריצ'רד אדסון – ספייק קופה, אחד מהעוזרים הטיפשים של הנשיא קופה.
פיונה שו – לנה, הסגנית תאבת הכוח של הנשיא קופה אשר מתכננת להשתלט על דינוהאטן.
מוג'ו ניקסון – טואוד, מוזיקאי רחוב בדינוהאטן שהופך לאחד מחיילי הגומבה של הנשיא קופה.
לאנס הנריקסן – השליט המודח של דינוהאטן ואביה של דייזי, אותו הפך הנשיא קופה לפטריה.
פרנק ולקר – יושי/גומבה
דן קסטלנטה – המספר
הפקה

במהלך שנות ה-80 מספר מפיקים ניסו לרכוש את הזכויות להפקת סרט הקולנוע של האחים סופר מריו. בין היתר דסטין הופמן היה אחד מאלו שניסו להפיק סרט קולנוע של האחים סופר מריו בו הוא ודני דה ויטו יככבו. בסופו של דבר, המפיק רולנד ז'ופה הצליח לרכוש את הזכויות להפקת הסרט במהלך שנת 1991 לאחר שהגיש את הרעיון לסרט לנשיא של חברת נינטנדו הירושי ימאוצ'י. חברת נינטנדו בחרה לתת ליוצרי הסרט חופש יצירתי, והחשיבה את סרט הקולנוע לניסוי.
התסריט הראשון של הסרט נכתב על ידי בארי מורו, והוא היה רציני למדיי בסגנון של הסרט "איש הגשם". עם זאת, הכיוון הזה נזנח לבסוף לטובת תסריט שקיבל השראה רבה מעלילת הקוסם מארץ עוץ ונוצר על ידי ג'ים ג'נוויין וטום ס. פרקר. התסריט שם דגש רב יותר על הקשר בין מריו ולואיג'י, והכיל גם הומור וסאטירה. לאחר מספר ניסיונות למצוא במאי לסרט, לבסוף נבחרו רוקי מורטון ואנבל ג'אנקל, יוצרי סדרת הטלוויזיה "Max Headroom"(אנ'), לביים יחדיו את הסרט, והם החליטו שהוא יהיה אפל יותר בהשראת סרטים כמו "באטמן" מ-1989 ו"צבי הנינג'ה" מ-1990.
בשלב הזה מספר תסריטאים היו מעורבים בשכתוב התסריט, כאשר המטרה כעת הייתה למצוא את האיזון בין סרט אפל לסרט ידידותי לכל המשפחה. ז'ופה החליט שעלילת הסרט תתרחש בגרסה דיסטופית של העיר ניו יורק בהשראת אלמנטים ממשחקי הווידאו של האחים סופר מריו. לאחר שכתובים ושינויים מרובים בתסריט, שבוצעו לעיתים רבות מבלי ליידע את הבמאים, צוות השחקנים קיבל לתדהמתם את התסריטים המשוכתבים רק בסט הצילומים עצמו. למרות זאת, מורטון וג'נקל החליטו להמשיך לביים את הסרט, מתוך האמונה שהם הבמאים היחידים שמסוגלים לבצע זאת באופן הטוב ביותר.
הסרט צולם בין היתר בצפון קרוליינה, שם הוסב מפעל מלט נטוש לסט הצילומים של העיר דינוהאטן. העיצוב של העיר דינוהאטן שילב אלמנטים ממשחקי הווידאו של האחים סופר מריו יחד עם גרסה דיסטופית של ניו יורק, אשר נוצרה בין היתר בהשראת הסרט בלייד ראנר. יוצרי הסרט עשו גם שימוש באנימטרוניקה לדמויות של חלק מהיוצרים, בהן דמותו של יושי אשר היה דינוזאור בעל מראה מציאותי.
פסקול

הפסקול, אשר יצא לשווקים ב-10 במאי 1993, כולל שני שירים שיצאו לשווקים כסינגלים – השיר "Almost Unreal" של להקת רוקסט, והשיר "Love Is the Drug" של להקת רוקסי מיוזיק. הווידאו הקליפ של השיר "Almost Unreal" נוצר בהשראת הסרט, והוא מכיל סצנות מהסרט. השיר של רוקסט "Almost Unreal" נכתב במקור עבור הסרט הוקוס פוקוס, אשר הוחלף לבסוף בשיר של להקת אן ווג. בעקבות כך רוקסט בחרה לאפשר ליוצרי הסרט של האחים סופר מריו להשתמש בשיר בפסקול הסרט. יוצר השיר פר גסלה ציין בעבר "הסרט התברר כמגוחך (כך חשב דניס הופר דרך אגב... פגשתי אותו במירוץ פורמולה 1 לפני הרבה שנים ודיברנו על כך...) אבל השיר עצמו לא רע".
הקומפוזיציות בפסקול הסרט הולחנו על ידי המלחין אלן סילבסטרי.
הערות שוליים

↑  Gessle, Per. "PG about songs". roxetteblog.com. ארכיון מ-24 בפברואר 2023. נבדק ב-24 בפברואר 2023. {{cite web}}:  (עזרה)
↑  liner notes to Roxette album, Don't Bore Us, Get to the Chorus!
| מריו (זיכיון) |
| --- | --- | --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • רשימה מורחבת של כל משחקי הזיכיון |  |
| סדרות המשחקים המרכזיות | סופר מריו • מריו קארט • מריו פארטי |  |
| סדרות משחקי ספין-אוף | דונקי קונג (אנ') • לואיג'י (אנ') • ואריו (אנ') • יושי (אנ') • מריו נגד דונקי קונג |  |
| מדיות נוספות | סרט לייב-אקשן • סרט אנימה (אנ') • סדרת טלוויזיה • סרט הנפשה ממוחשבת |  |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין (אנ') • קופלינגים (אנ') |  |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |  |
| --- | --- |
בקרת זהויות :  GND: 7675692-0  LCCN: n96004695  VIAF: 174685943   WorldCat (עם VIAF): 174685943
שון קמפ

שון טראוויס קמפ (באנגלית: Shawn Travis Kemp; נולד ב-26 בנובמבר 1969 באלקהרט, אינדיאנה) הוא כדורסלן עבר אמריקאי ששיחק בליגת ה-NBA.
קמפ, שלמד בתיכון קונקורד באינדיאנה, שבר חלק נכבד מהשיאים לשחקני תיכון באינדיאנה שקבע לארי בירד שלמד בתיכון פרנץ' ליק באינדיאנה. קמפ נבחר במקום ה-17 בדראפט בשנת 1989 והיה לאחד מחלוצי הטרנד של שחקנים שנבחרו בדראפט היישר מהתיכונים. הוא בילה את מיטב שנותיו בסיאטל, שעל ידיה נבחר ואיתה הצליח להעפיל לגמר ה-NBA בשנת 1996. סיאטל הציגה באותה שנה את השילוב הטוב בין קמפ לבין גארי פייטון, אולם יכולתם לא עמדה להם בפני מייקל ג'ורדן והשיקגו בולס. קמפ מצא את דרכו החוצה, אבל השנים הבאות שלו – בקליבלנד קאבלירס, פורטלנד טרייל בלייזרס ובאורלנדו מג'יק – נחשבות לשנות הדעיכה של השחקן, שהסתבך בבעיות סמים ובתביעות אבהות רבות. קמפ שימש בין היתר כמודל לפאוור פורוורד החדש האתלטי, בעל יכולת ריבאונד, מסירה והגנה. הוא ידוע בכינויו ה-Reign Man ("האיש השולט"), על שום הדומיננטיות שלו על המגרש.
קריירה כשחקן > סיאטל סופרסוניקס (1989–1997)

קמפ נבחר בדראפט 1989 על ידי סיאטל סופרסוניקס, אליה הגיע היישר מהתיכון. בעונת הרוקי שלו הוא לא הרבה לקבל דקות משחק (13.8 בממוצע) והציג ממוצע צנוע של 6.5 נקודות ו-4.3 אסיסטים למשחק. בעונה השנייה קמפ הפך לחלק מרכזי בקבוצה יחד עם גארי פייטון, אדי ג'ונסון, ריקי פירס ונייט מקמילן. קמפ פתח בחמישייה ב-66 משחקים (לעומת משחק אחד בלבד בעונה הראשונה) והעלה את הממוצעים שלו ל-15 נקודות ו-8.4 ריבאונדים.
עונת השיא בקבוצה הייתה עונת 1995-96, בה הוביל את הקבוצה, ביחד עם גארי פייטון לשיא מועדון של 64 ניצחונות וזכייה בגמר המערב. בסדרת הגמר הפסידו הסוניקס בשישה משחקים לשיקגו בולס ומייקל ג'ורדן. בסדרת הגמר קמפ הציג נתונים מרשימים כשקלע ממוצע של 23.3 נקודות ב-55% מהשדה והוסיף 10 ריבאונדים.
בסיום עונת 1996-97 הסתכסך השחקן עם הנהלת הקבוצה, על רקע חוזהו הנמוך יחסית, ועל רקע בחירת ההנהלה להעניק חוזה מנופח וגדול פי כמה מזה של קמפ, לג'ים מקילווין, סנטר שמעולם לא הוכיח כישרון יוצא דופן. בסופו של דבר, קמפ היה חלק מטרייד ששלח אותו לקליבלנד קאבלירס, את וין בייקר ממילווקי באקס לסיאטל ואת טרל ברנדון וטיירון היל מקליבלנד למילווקי.
קריירה כשחקן > קליבלנד קאבלירס (1997–2000)

במהלך שלוש העונות בהם שיחק בקליבלנד קאבלירס נאבק קמפ שוב ושוב עם בעיות משקל ועם העדר חדוות משחק. במהלך שביתת השחקנים שקדמה לעונת 1998-99 הגיע משקלו של קמפ ליותר מ-140 קילו. למרות זאת, את העונה הוא סיים עם ממוצע שיא בקריירה של 20.5 נקודות.
קריירה כשחקן > פורטלנד טרייל בלייזרס (2000–2002)

בעיות המשקל של קמפ המשיכו לפגוע בתפקודו גם במהלך העונות בהן שיחק בפורטלנד טרייל בלייזרס, אליהן נוספו גם בעיות של התמכרות לאלכוהול וקוקאין. את עונת 2000-01 קמפ סיים אחרי 68 משחקים, עקב כניסה לטיפולי גמילה. בסיום עונת 2001-02 נופה מסגל הקבוצה.
קריירה כשחקן > אורלנדו מג'יק (2002–2003)

קמפ חתם באורלנדו מג'יק כשחקן חופשי ושיחק בה עונה אחת, במהלכה הגיע עם הקבוצה לפלייאוף, אך הקבוצה הודחה בסיבוב הראשון לאחר שהפסידה בסדרה לדטרויט פיסטונס בשבעה משחקים.
ניסיונות הקאמבק

קמפ פרש ממשחק פעיל עקב שימוש בסמים. לפני עונת 2005 קמפ היה במגעים עם קבוצת דאלאס מאבריקס שאומנה על ידי חברו לקבוצה לשעבר אייברי ג'ונסון, אך הדבר לא יצא לפועל. ב-18 באוגוסט 2008, חתם קמפ בן ה-39, על חוזה בקבוצת פרימיאטה מונטגרנרו מהליגה האיטלקית. הוא השתתף בשלושה משחקי טרום עונה, אך אז חזר לביתו ביוסטון ולא שב לשחק.